இந்த வியப்பில் இருந்து சங்கரின் தாயார் விடுபட அங்கு சில நிமிடங்கள் போயின... தன்னை சுதாகரித்துக்கொண்டே தொண்டையை செருமி சரிப்படுத்தியவாறு"" சங்கர் .. இவ்வளவு அன்பு மது மேலே வைச்சுக்கொண்டு எப்படி உன்னால் வேறொரு பெண்ணையும் லவ் பண்ண மனம் வந்தது.?? ஏதோ இதுக்குள் இருக்கு என்பது மட்டும் எனக்குப்புரிகிறது.. சரி எல்லாம் உங்கள் விருப்பம்.. இதற்குள் நான் ஏன் தலையிட்டு??? என்றதும் இடைமறித்த சங்கர்"" மம்ஸ் இதற்குள் எந்த முரண்பாடும் இல்லை., நாம ஒருவருக்கொருவர் ஒத்தாசையாக இருப்போம் மா.." என்றபடி புத்தகங்களை காட்டினான்.. அழகான அட்டைப்படத்தோடு " பனி விழும் மலர்வனம்" எனும் தலைப்பில் கவிதை நூல் தயாராகிக் கிடந்தது. நூறு கவிதைகள் அடங்கிய வண்ணப்படங்களுடன் அழகான ஒரு நூல்.. பல நூறு பிரதிகள் பொதிக்குள்ளிருந்தன.. அவற்றை பலதடவை புரட்டிப் புரட்டிப்பார்த்தபடியே "" சங்கர்.. இதைப்பார்த்தால் மதுமதி ரொம்பவே சந்தோசப்படுவாள்.. அவளின் கனவே இதுதானே.."" என சொல்லி சங்கரின் தாயார் அடைந்த மகிழ்ச்சிக்கு எல்லையேயில்லை. " சரிம்மா" என்றபடி மதுமதி வரும் முன்பாக , விரைவாக புத்தக்கட்டை தூக்கியபடி தன் அறைக்குள்ளே நுழைந்தான் சங்கர்.